РЕГЛАМЕНТ (ЕО) № 1067/2007 НА КОМИСИЯТА
от 17 септември 2007 година
за вписване на наименование в Регистъра на защитените наименования за произход и защитените географски указания „Staffordshire Cheese“ (ЗНП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
Съгласно член 6, параграф 2, първа алинея от Регламент (ЕО) № 510/2006 и в съответствие с член 17, параграф 2 от посочения регламент заявката на Обединеното кралство за регистрация на названието „Staffordshire Cheese“ бе публикувана в Официален вестник на Европейския съюз (2).
(2)
Комисията получи мотивирано възражение в съответствие с член 7 от Регламент (ЕО) № 510/2006. Поради факта, че това мотивирано възражение впоследствие бе оттеглено, посоченото по-горе наименование следва да бъде регистрирано,
ПРИЕ НАСТОЯЩИЯ РЕГЛАМЕНТ:
Член 1
Регистрира се наименованието, посочено в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 септември 2007 година.